Ritratt: Matthew Muscat Drago .td_uid_3_60dee76c98dd4_rand.td-a-rec-img{text-align:left}.td_uid_3_60dee76c98dd4_rand.td-a-rec-img img{margin:0 auto 0 0} Il-programm rivedut u ibridu tal-erbatax-il-edizzjoni ta' Gaulitana: A Festival of Music , se jkompli f'Lulju u Awissu bit-tieni proġett virtwali, 'Viva Verdi!'. Dan il-proġett awdjo-viżwali li qed jinżamm flok il-produzzjoni annwali operistika, jippreżenta xeni minn erba' opri popolari ta' Giuseppe Verdi li huma La Traviata, Rigoletto, Otello u La Forza del Destino. Sadanittant, flok li qed jiġu mtella' fit-teatru, dawn ix-xeni qed jiġu ffilmjati f'postijiet differenti f'Għawdex hekk li jieħdu dimensjoni ċinematografika. Il-lokalitajiet ivarjaw minn dawk ġewwa bħal mużewijiet ta' Heritage Malta ġewwa ċ-Ċittadella, Palazzo Palina li hemm mal-lukanda Ta' Ċenc, u s-sala unika tal-VIPs li tinsab fit-Teatru Aurora. Fuq barra mbagħad nsibu il-Kunvent antik tal-patrijiet Kapuċċini fir-Rabat u l-wied pittoresk tal-Lunzjata. Il-kumitat organizzativ tal-festival ħa ħsieb li jkun hemm tim ta esperjenza għal dan il-għan. Denise Mulholland ġiet fdata bid-direzzjoni waqt li Matthew Muscat Drago ħa ħsieb il-filming. Andrew Borg Wirth kien inkarigat mis-sett waqt li Luke Azzopardi kellu f'idejh il-kostumi. Il-filming inħadem wara li kien sar rekording mal-Malta Philharmonic Orchestra – li hi kollaboratur sħiħ tal-proġett. Filwaqt li l-leader kienet Marcelline Agius id-direzzjoni mużikali kienet tas-Surmast Colin Attard, li huwa wkoll id-direttur artistiku tal-festival Gaulitana. Naturalment ma jistax jkun hemm opra mingħajr kantanti, u għal dan il-proġett ġew magħżula kantanti li huma bbażati f'Malta. Is-soprani Gillian Zammit u Andriana Yordanova jidhru f'La Traviata u La Forza Del Destino rispettivament, waqt li s-sopran Nicola Said u t-tenur Luis Aguilar jingħaqdu mal-attur Rob Ricards fir-Rigoletto. L-unika eċċezzjoni hi dik tas-sopran rinomata mill-Italja, Monica Zanettin, li tidher fl-Otello – rwol li kellha tinterpreta fil-produzzjoni operistika fil-festival tas-sena li għaddiet. Din tkun assistita mill-mezzosopran Joanna Pullicino. Permezz ta' 'Viva Verdi!', il-festival qed jimmira li joffri esperjenza operistika awdjo-viżiva differenti lill-udjenza aktar wiesa' mis-soltu kemm fuq bażi lokali kif ukoll dik internazzjonal, waqt li jagħti wkoll perspettiva ġdida lir-rabta ntrinsika li Għawdex għandu mal-opra lirika. L-episodji se jiġu strimjati b'xejn kull nhar ta' Erbgħa fit-8.30 ta' filghaxija mill-14 ta' Lulju sal-4 ta' Awissu fuq il-paġna tal-facebook u l-kanal YouTube ta' Gaulitana: A Festival of Music. Is-serje tibqa' wkoll aċċessibbli fuq il-pjattaformi diġitali tal-festival. Gaulitana: A Festival of Music hu organizzat mill-Kor Gaulitanus. Filwaqt li jġorr l-label prestiggjuza EFFE mogħtija mill-European Festivals Association, il-festival hu ssapportjat prinċipalment mill-Gozo Cultural Support Programme tal-Kunsill Malti ghall-Arti u l-Ministeru ghal Għawdex. #td_uid_2_60dee76c93ba1 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/07/02115349/Rigoletto-1-IMG_9918-Elizabeth-Bugeja-80x60.jpg) 0 0 no-repeat}#td_uid_2_60dee76c93ba1 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/07/02115306/IMG_9738-Traviata-Elizabeth-Bugeja-80x60.jpg) 0 0 no-repeat}#td_uid_2_60dee76c93ba1 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/07/02115242/DSC_0684-Forza-del-destino-Sonia-S.-Scerri-80x60.jpg) 0 0 no-repeat}#td_uid_2_60dee76c93ba1 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/07/02115328/Otello204891-Sonia-S.-Scerri-80x60.jpg) 0 0 no-repeat} 1 minn 4 Ritratt: Matthew Muscat Drago Dan it-tagħrif twassal mill-Kor Gaulitanus. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60dee76c9925c_rand.td-a-rec-img{text-align:left}.td_uid_4_60dee76c9925c_rand.td-a-rec-img img{margin:0 auto 0 0}